— самостоятелен живот
 2 — съвместен живот
 3 — колективен
 4 — пенсионни права
 5 — друг
 При повече от една приложима характеристика се използва „5 — друг“.
 За анюитети, произтичащи от общозастрахователна дейност, се използва „5 — друг“.
 C0110
 Вид продукт
 Общо качествено описание на вида на продукта. Ако даден код на продукта е бил определен от компетентния орган за целите на надзора, се използва описанието на вида на продукта за този код.
 C0120
 Наименование на продукта
 Търговско наименование на продукта (специфично за предприятието)
 C0130
 Продуктът все още ли се продава?
 Да се определи дали продуктът все още се предлага, или вече е изтеглен. Използва се следният изчерпателен списък:
 1 — В продажба
 2 — Изтеглен
 C0140
 Вид премия
 Използва се една от възможностите от следния изчерпателен списък:
 1 — Редовна премия, премии, които притежателите на полици трябва да заплатят на предварително определени дати и по предварително фиксиран или променлив размер, с оглед реализиране на пълния потенциал на техните гаранции, включително в случаите, когато договорите предоставят правото на титулярите на полици да променят датите и размера на премиите.
 2 — Еднократна премия с възможност за допълнителни премии за получаване на допълнителни гаранции в съответствие със заплатената сума
 3 — Еднократна премия без възможност за заплащане на допълнителни премии в бъдеще
 4 — Друг, всеки друг вариант, различен от посочените по-горе или комбинация между тях
 За анюитети, произтичащи от общозастрахователна дейност, се използва „4 — друг“.
 C0150
 Използва ли се финансов инструмент за възпроизвеждане?
 Посочва се дали се счита, че продуктът може да бъде възпроизведен чрез финансов инструмент (т.е. хеджиран, с технически резерви, изчислени съвкупно). Използва се една от възможностите от следния изчерпателен списък:
 1 — Може да бъде възпроизведен чрез финансов инструмент;
 2 — Не може да бъде възпроизведен чрез финансов инструмент;
 3 — Може да бъде частично възпроизведен чрез финансов инструмент;
 C0160
 Брой хомогенни рискови групи (ХРГ) в продукти
 Ако хомогенните рискови групи в рамките на продукта се срещат и при други продукти, се посочва броят на хомогенните рискови групи в продукта, които са общи за други продукти.
 Информация относно хомогенни рискови групи
 C0170
 Код на ХРГ
 Вътрешният идентификационен код на хомогенна рискова група, използван от предприятието за всяка хомогенна рискова група, както е посочено в член 80 от Директива 2009/138/ЕО.
 Идентификационният код трябва да се прилага последователно във времето.
 C0180
 Най-добра прогнозна оценка
 Размер на брутната най-добра прогнозна оценка, изчислена по хомогенна рискова група.
 C0190
 Рисков капитал
 Рисков капитал съгласно определението в Делегиран регламент (ЕС) 2015/35.
 За анюитетите, произтичащи от общозастрахователни договори, се попълва нула в това поле, освен когато рискът по анюитетите е положителен.
 C0200
 Откупна стойност
 Откупна стойност (когато има такава), както е посочено в член 185, параграф 3, буква е) от Директива 2009/138/ЕО, нетно от данъци: сума, която се изплаща на притежателя на полицата в случай на откупуване на договора (т.е. преди да стане дължима на падеж или настъпване на застрахователното събитие, например смърт), нетно от такси и заеми по полици; не се отнасят до договори без опции, при условие че откупната стойност е